Հավելված N 2

ՀՀ կառավարության 2024 թվականի օգոստոսի 15-ի N 1302 - Ա որոշման

ԱՏԳ ՏԱՐԱԾՔԻՆ ԵՎ ՍԱՀՄԱՆԱԳԾԻՆ ՆԵՐԿԱՅԱՑՎՈՂ ՏԵԽՆԻԿԱԿԱՆ ՊԱՀԱՆՋՆԵՐԸ

1․ Ազատ տնտեսական գոտուն ներկայացվող պահանջների շրջանակը ներառում է՝

1. տարածքի անվտանգության, առաջնային բուժօգնության և հակահրդե- հային համակարգերով ապահովվածությունը.
2. անխափան ջրամատակարարման և ջրահեռացման, էներգամատակարար- ման, գազամատակարարման, աղբահանության և կապի միջոցների (առնվազն հեռախոսային կապի և ինտերնետի) ապահովվածությունը.
3. ջրամբարի թասի (ջրի հայելու), որպես ջրային ֆոնդի տարածքի անձեռնմխելիությանը՝ ափեզրի ամբողջ երկայնքով՝ սահմանափակված 1837.5 մ (Բ․ Ծ․ Մ․) նիշով և դրան զուգահեռ 100 մ լայնությամբ ձգվող հողաշերտով պահպանումը.
4. ԱՏԳ-ի տարածքից ջրամբարի անօտարելի գոտու և ջրամբարի թասի տարածքի, ջրային ռեսուրսների աղբոտման ու աղտոտման բացառումը.
5. Ապարանի ջրամբարի կատարից սկսվող և ջրամբարի թասի ձախ ափով ձգվող (մինչև թասի վերջնամասը) գրունտային ավտոճանապարհի՝ որպես ԱՏԳ տարածք տանող ճանապարհ չդիտարկվելը և չներառվելը ծրագրում կամ դրա օժանդակման - աջակցման բաղադրիչում, քանի որ պատվարը հողալիցքային է՝ ավազակավային միջուկով և նախատեսված չէ նման տրանսպորտային հոսքերի անցկացման համար։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐ Ա. ՀԱՐՈՒԹՅՈՒՆՅԱՆ

16.08.2024